สถานการณ์ราคาผักในตลาดปรับราคาลง จากปริมาณผลผลิตเข้าสู่ตลาดมากขึ้น
นายอุดม ศรีสมทรง รองอธิบดีกรมการค้าภายใน เปิดเผยว่า ในช่วงที่วิกฤตค่าครองชีพปรับตัวสูงขึ้น ได้มีการติดตามสถานการณ์การผลิต การตลาด สินค้าอาหารและพืชผักในตลาดทั้งระดับค้าส่งและค้าปลีกอย่างใกล้ชิด พบว่า ในขณะนี้พืชผักบางชนิด มีปริมาณผลผลิตเข้าสู่ตลาดมากขึ้นตามฤดูกาล ทำให้ราคาจำหน่ายในท้องตลาดอ่อนตัวลง อาทิ ผักชีราคาปรับลดจากสัปดาห์ก่อนเหลือ กก.ละ 140-150 บาท ถั่วฝักยาวปรับลดเหลือ กก.ละ 40-45 บาท ผักกาดหอมปรับลดเหลือ กก.ละ 70-75 บาทกรมการค้าภายใน มีภารกิจสำคัญ ในการกำกับดูแลระบบการค้าในประเทศให้เกิดความเป็นธรรมกับทุกฝ่าย โดยผู้ประกอบการจะต้องปิดป้ายแสดงราคาให้ชัดเจน ให้ผู้บริโภคประกอบการตัดสินใจเลือกซื้อสินค้า กรณีไม่ติดป้ายแสดงราคาจะมีโทษ ปรับไม่เกิน 10,000 บาท หากพบเห็นการจำหน่ายสินค้าหรือบริการที่ไม่เป็นธรรม สามารถแจ้งได้ที่ สายด่วน 1569 กรมการค้าภายใน หรือสำนักงานพาณิชย์จังหวัดทุกจังหวัด